Document ID: 31999R1280

KOMMISSIONENS FORORDNING (EF) Nr. 1280/1999
af 18. juni 1999
om ændring af forordning (EØF) nr. 1164/89 om gennemførelsesbestemmelserne for støtte til spindhør og hamp
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp(1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94(2), særlig artikel 4, stk. 5, og
ud fra følgende betragtninger:
(1) Bilag B til Kommissionens forordning (EØF) nr. 1164/89(3), senest ændret ved forordning (EF) nr. 2814/98(4), indeholder en liste over støtteberettigede hampesorter; efter metoden i bilag C til forordning (EØF) nr. 1164/89 blev det konstateret, at indholdet af THC (tetrahydrocannabinol) i hampesorterne "Bialobrzeskie", "Fasamo" og "Juso 14" er på under 0,2 %; de nævnte sorter opfylder således kravene i artikel 3, stk. 1, tredje afsnit, i Rådets forordning (EØF) nr. 619/71 af 22. marts 1971 om fastsættelse af almindelige regler for ydelse af støtte til hør og hamp(5), senest ændret ved forordning (EF) nr. 1420/98(6); bilag B til forordning (EØF) nr. 1164/89 bør derfor suppleres med ovennævnte sorter;
(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -
UDSTEDT FØLGENDE FORORDNING:
Artikel 1
Bilag B til forordning (EØF) nr. 1164/89 suppleres med sorterne "Bialobrzeskie", "Fasamo" og "Juso 14".
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juni 1999.

Labels: 17
19